钦定古今图书集成/理学汇编/经籍典/第154卷 > 朱子大全集 > 《黍离》
## 钦定古今图书集成/理学汇编/经籍典/第154卷 > 朱子大全集 > 《黍离》

伯封作也。离离，黍貌也。诗人求亡不得，不识于物，视
彼黍离离然忧甚之时，反以为稷之苗，乃自知忧之

猗嗟

《舞则纂兮》，言其舞则应雅乐也。〈薛君章句文选注〉《四矢变兮》。
变，易也。〈释文〉

伐檀

顺流而风曰沦。何谓“素餐兮？”素者，质也。人但有质朴
而无治民之材，名曰素餐。尸禄者，颇有所知，善恶不
言，默然不语，苟欲得禄而已，譬如尸焉。〈薛君章句文选注〉

蟋蟀

“《岁聿其莫》聿”，语辞也。莫，晚也。言君之年岁已晚也。〈薛君
章句文选法〉

匪风

匪车揭兮，中心𢛁兮。《说》曰：“是非古之风也。”发发者，是
非古之车也。揭揭者，盖伤之也。〈汉书王吉传吉学韩诗〉

䲭鸮

《𫛢鴂》，鸟名也。《䲭鸮》所以爱养子者，适以病之。爱怜养
其子者，谓坚固其窠巢；病之者，谓不知托于大树茂
枝，反敷之苇。风至。《折巢覆》有子则死，有卵则破，
是其病也。〈文选注〉

湛露

《愔愔》《夜饮》。〈说文作愿〉愔愔，和悦之貌。夫饮之礼，不脱屦而
即序者，谓之“礼”；疏而上坐者，谓之宴；能饮者饮之，不
能饮者已，谓之醧；齐颜色，均众寡，谓之沉；闭门不出
者，谓之“湎。”故君子可以宴，可以醧，不可以沉，不可以
湎。

鼓钟

昭王之时作。〈正义郑于中候握河纪注云昭王之时鼓钟之诗所为作者依三为说也〉南
夷之乐曰《南》，四夷之乐唯《南》可以和于雅者，以其人
声音及籥，不僭差也。〈后汉书注薛君云〉

王者舞六代之乐、《四夷之乐》，大德广被之所及。〈内传《文选》注。〉

生民

三王各正其郊。〈转说说礼记正义〉姜姓，“原”字。〈韩诗章句史记注〉圣人
皆无父，感天而生。〈异义韩鲁韩说正义〉《惟》，辞也。

抑

《侯苞》云：“卫武公刺王室，亦以自戒。”

天作

彼徂者岐，有夷之行。徂，往也。夷，易也。行，道也。彼百姓
归文王者，皆曰：“岐周有易道，可往归矣。”易道，谓仁义
之道而易行，故岐道阻险而人不难。

振鹭

《西雍》，文王之雍也。言文王之时，辟雍学士皆洁白之
人也。〈薛君章句后汉书注〉

商颂

美襄公。〈史记宋世家襄公之时修仁行义欲与盟会其大夫正考甫美之追道契汤高宗殷所以
兴作商颂注韩诗章句美襄公〉

鲁申培始为《诗传》，号《鲁诗》。《汉志鲁故》二十五卷，《说》二
十八卷。《隋志》《鲁诗》亡于西晋，而《小学》有《一字石经鲁
诗》六卷。

“佩玉晏鸣”，《关雎》叹之。〈汉书杜钦传李奇曰后夫人鸡鸣佩玉去君所周康王后不然
故诗人叹而伤之臣瓒曰此鲁诗也〉

“先君之思，以畜寡人。”此卫夫人定姜之诗也。定姜无
子，立庶子衎，是为献公。畜，孝也。献公无礼于定姜，定
姜作诗，言献公当思先君定公以孝于寡人。

齐辕固为传。《汉志》：“《齐后氏故》二十卷，传三十九卷；《孙
氏故》二十七卷，传二十八卷，《杂记》十八卷。”《隋志》：《齐诗》，
魏代已亡。

卫宣公之子寿闵其兄伋之且见害，作忧思之诗，《黍
离》之诗是也。〈洪迈容斋四笔齐诗以为云云按晁氏诗序论齐鲁韩三家以正风为鲁诗〉
《驺虞》为天子掌鸟兽官。〈齐诗章句〉

《朱子大全集》。